**VÁLLALKOZÁSI** **SZERZŐDÉS**

*- strandi-, parki zöldterület karbantartási és takarítási feladatokra -*

amely létrejött egyrészről

**Balatonszepezd Község Önkormányzata**

székhelye: 8252 Balatonszepezd, Árpád u. 27.

adószám: 15734257-2-19

bankszámlaszám: 11748069-15734257

képviseli: Bíró Imre polgármester

mint Megrendelő, (a továbbiakban: **Megrendelő**)

másrészről

**Borda Tibor egyéni vállalkozó**

székhely: 8251 Zánka, Ady Endre utca 4.

nyilvántartási szám: 50542376

adószám: 67644755-2-39

bankszámlaszám: 73614135-00385613

mint vállalkozó (a továbbiakban **Vállalkozó**)

(a továbbiakban külön-külön, mint Fél, együttesen, mint Szerződő felek/Felek) között alulírott helyen és napon az alábbi feltételek szerint.

**Preambulum:**

Balatonszepezd Község Önkormányzata a Központi, Víriusi, valamint Szepezdfürdői strand zöldterületének, mederterületének karbantartását, takarítását és a vasút alatti park zöldterületének gondozását és karbantartását vállalkozási szerződés útján látja el.

A képviselő-testület 68/2022 (VI.10.) Bsz. önkormányzati határozatával Vállalkozó ajánlatát elfogadta.

**I. Szerződés tárgya**

1. Megrendelő megrendeli, Vállalkozó pedig a jelen szerződés aláírásával vállalja a jelen szerződés 1. sz. mellékletét képező árajánlatban meghatározott karbantartási feladatok elvégzését Megrendelő igényei szerint, a Megrendelő közigazgatási területén található, a Megrendelő tulajdonában és használatában lévő strandi ingatlanok, épületek, berendezések vonatkozásában.

2. Vállalkozó a rá bízott feladatokat teljes körben a szerződés időtartama alatt munka- pihenő- és ünnepnapokon is ellátja.

3. Vállalkozó ajánlata jelen szerződés elválaszthatatlan melléklete.

**II. Felek jogai és kötelezettségei**

1. Megrendelő vállalja, hogy a feladatok ellátását befolyásoló eseményekről, azok bekövetkezését megelőzően 1 munkanappal írásban (elektronikus levélben) értesíti Vállalkozót. A tényleges elszámolás a tételesen megrendelt és Vállalkozó által ténylegesen teljesített feladat alapján utólagosan történik.

2. Vállalkozó kötelezi magát, hogy a jelen szerződés szerinti feladatokat az 1. számú mellékletben és a jelen szerződésben foglaltaknak megfelelően, a szükséges szakemberek és technikai eszközök folyamatos rendelkezésre állásának biztosításával, a jogszabályi és egyéb szakmai szabályok előírásának betartásával, valamennyi szükséges engedély birtokában látja el.

3. Megrendelő köteles Vállalkozó megfelelő teljesítését elfogadni, továbbá teljesítés esetén a vállalkozási díjat a jelen szerződésben foglaltak szerint részére megfizetni.

4. Vállalkozó kijelenti és szavatolja, hogy megfelelő források állnak rendelkezésére a jelen szerződés teljesítésére, amelynek aláírásával érvényes és végrehajtható kötelezettségei keletkeznek.

5. Megrendelő a feladatok ellátását jogosult ellenőrizni és annak mindenkori állásáról a Vállalkozótól információt kérni. Vállalkozó a Megrendelő utasítása szerint köteles eljárni.

6. Megrendelő köteles mindazon tényt, információt, adatot vagy dokumentumot megfelelő időben Vállalkozó rendelkezésére bocsátani, amelyek a jelen szerződés szerződésszerű teljesítéséhez szükségesek.

7. Feleket a jelen szerződés hatálya alatt, különösen a tájékoztatás terén, fokozott együttműködési kötelezettség terheli.

8. Felek kötelesek egymást haladéktalanul tájékoztatni minden olyan körülményről, amely a szerződés teljesítését érinti, különösen azokról, amelyek a szerződés teljesítését akadályozhatják, vagy veszélyeztethetik. Megrendelő az értesítés elmulasztásából vagy késedelmes teljesítéséből eredő kárért teljes felelősséggel tartozik. Amennyiben a szerződés teljesítése során bármikor a Vállalkozó számára olyan körülmény áll elő, amely akadályozza az időben történő teljesítést, úgy Vállalkozó haladéktalanul értesíti a Megrendelőt.

9. Vállalkozó alvállalkozó igénybevételére **nem** jogosult.

10. Vállalkozó felelős a képviselője, alkalmazottja által okozott károkért. Károkozás esetén a Megrendelő és a Vállalkozó kár felvételére megbízott képviselőjével jegyzőkönyvet vesz fel, amely tartalmazza a pontos káreseményt és az okozott kár mértékét. Megrendelő a nem rendeltetésszerű használatból eredő károkért teljes (anyagi) felelősséget vállal. Felek megállapodnak, hogy az eseményt követő 8 (nyolc) napon belül az esetleges kártérítés/kötbér összegével teljes körűen elszámolnak.

11. Vállalkozó feladata az 1. pontban meghatározott munkák elvégzésének megkezdése a megrendelés, vagy probléma felmerülésétől és Megrendelő jelzésétől számított legalább 3 órán belül. A rendelés menetét jelen szerződés 2. számú melléklete tartalmazza, melyre tekintettel Megrendelő kifejezetten nyilatkozza, hogy nevében a megrendelés leadására a jelen szerződésben megnevezett személy közvetlenül jogosult.

**III. Vállalkozási díj, fizetési feltételek**

1. Vállalkozót a jelen szerződés szerinti feladatok elvégzésének esetére összesen évi **bruttó 9.982.200 Ft** vállalkozási díj illeti meg. A szerződés időtartama alatt a vállalkozási díjak az 1. mellékletben rögzítettek, amelyre Vállalkozó árgaranciát vállal.

2. Vállalkozó havonta utólag jogosult számlát kiállítani Megrendelő részére. A vállalkozási díjat Megrendelő a megküldött számla *kézhezvételétől számított 15 napon* belül köteles átutalással kiegyenlíteni. Pénzügyi teljesítésnek az a nap minősül, amikor a megfelelő összeg Vállalkozó számláján jóváírásra került. A számlát a Megrendelő nevére és alábbi címére kell megküldeni: Balatonszepezd Község Önkormányzata (8252 Balatonszepezd, Árpád u. 27.)

3. Amennyiben Megrendelő fizetési késedelembe esik, Vállalkozó a Ptk. szerinti késedelmi kamatra jogosult.

**IV. Szerződés hatálya**

1. Szerződő felek a jelen szerződést **2022. június 13.** napjától **2022. november 30.** napjáig határozott időtartamra kötik.

**V. Nyilatkozatok**

1. Vállalkozó kijelenti, és szavatolja, hogy

1. megfelelő források és technikai háttér áll a rendelkezésére a jelen szerződés teljesítésére, amelynek aláírásával érvényes és végrehajtható kötelezettségei keletkeznek;
2. a jelen szerződés teljesítéséhez kapcsolódó tevékenységét a legnagyobb szakmai és üzleti gondossággal, a legjobb tudása szerint, a vonatkozó ágazati jogszabályok, hatósági előírások és szakmai szervezeti állásfoglalások figyelembevételével, továbbá valamennyi jogszabály által megkívánt hatósági engedély birtokában végzi;
3. és rendelkezik a jelen szerződés teljesítéséhez szükséges szaktudással, megfelelő eszközökkel és szakemberekkel és a szerződés teljes időtartama alatt rendelkezni is fog.

2. A Megrendelő kijelenti és szavatolja, hogy

1. megfelelő források állnak rendelkezésére a jelen szerződés teljesítésére, amelynek aláírásával érvényes és végrehajtható kötelezettségei keletkeznek.
2. a megrendeléseket, módosításokat jelen szerződésben meghatározott feltételek szerint, határidőben megküldi Vállalkozó részére.

**VI. Egyéb rendelkezések**

1. Szerződő felek rögzítik, hogy a jelen szerződés bármilyen módosítása kizárólag írásban érvényes.

2. Valamennyi, a jelen szerződéssel kapcsolatos értesítés írásban, magyar nyelven történik, amelyet vagy személyesen kézbesítenek vagy e-mailben, illetve postával küldenek meg az érintett címzettnek az alábbi címekre.

Megrendelő értesítési címe: 8252 Balatonszepezd, Árpád u. 27.

Kapcsolattartó: Bíró Imre polgármester

E-mail cím: polgarmester@balatonszepezd.hu

Telefon: 06-30/330-12-11

Vállalkozó értesítési címe: 8251 Zánka, Ady Endre utca 4.

Kapcsolattartó személy: Borda Tibor

Telefonszám: 06 20/376-3436

E-mail cím: bordatiobor@freemail.com

3. Megrendelő köteles a szerződés teljesítése során tudomására jutott üzleti titkot a Szerződés időtartama alatt, továbbá annak bármely okból történő megszűnése esetén időbeli korlátozás nélkül megőrizni.

4. Felek kijelentik, hogy a jelen szerződés megkötésére megfelelő felhatalmazással rendelkeznek, továbbá részükről a jelen szerződés aláírása nem eredményezi más egyéb szerződés vagy jognyilatkozat megsértését.

5. Felek kijelentik, hogy a Ptk. 6:87. § (1) bekezdésére figyelemmel a jelen megrendelés a szerződés tárgyát képező jogviszonnyal kapcsolatos valamennyi feltételt tartalmazza.

6. Felek megállapodnak abban, hogy a jelen szerződés bármely részének az érvénytelensége nem vonja maga után az egész szerződés érvénytelenségét, kivéve, ha az érvénytelen rész hiányában a felek eredetileg sem kötötték volna meg a jelen szerződést.

7. A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény (Ptk.) valamint a vonatkozó egyéb magyar jogszabályok rendelkezései irányadóak.

8. Szerződő felek megállapodnak abban, hogy jelen szerződésből eredő jogvitáikat elsősorban békés úton, közös megegyezéssel rendezik. Ellenkező esetben Felek kikötik a Veszprémi Járásbíróság illetékességét.

Szerződő Felek a jelen szerződést, annak elolvasása és értelmezése után, mint akaratukkal mindenben megegyezőt, jóváhagyólag írták alá. A jelen szerződést felek négy példányban írják alá, amelyből kettő a Megrendelőt, kettő a Vállalkozót illeti meg.

Balatonszepezd, 2022. június 13.

|  |  |
| --- | --- |
| ……………………………..**Balatonszepezd Község Önkormányzata**Biró Imre polgármesterMegrendelő | ……………………………..**Borda Tibor „e.v.”**Vállalkozó |

Pénzügyi ellenjegyzés: Zánka, 2022. június 13..

|  |  |
| --- | --- |
|  | ……………………………..**Parrag Éva**pénzügyi ügyintéző |

Mellékletek:

* + - 1. számú melléklet: Vállalkozó ajánlata
			2. számú melléklet: Rendelés és számlázás menete

**1. sz. melléklet**

**Vállalkozó ajánlata**

**A.) STRANDKARBANTARTÁS**

Megrendelő megrendeli a Balatonszepezdi Központi Strandra, a Szepezdfürdői Strandra, valamint a Víriuszi Strandra vonatkozóan az alábbi strandfenntartással kapcsolatos folyamatos munkák elvégzését:

* **Strandi zöldterület karbantartás (2022.06.13. - 2022.11.30.):** a strandi területek fűnyírása, ág- és lombeltakarítás, szemétszedés, virágok gondozása, locsolás, valamint játszótéri eszközök és homokos területek tisztán tartása.

**Ajánlati ár: bruttó 3.365.500 Ft**

* **Mederterület karbantartás (2022.06.13. - 2022.08.21.):** a hordalék kiszedése, az önkormányzat által levágott hínár elszállítása.

**Ajánlati ár: bruttó 762.000 Ft**

* **Takarítás (2022.06.16. - 2022.08.21.):** vizesblokkok és öltözők tisztán tartása tisztítószerek és higiéniai termékek (WC papír, kéztörlő, folyékony szappan) biztosításával, (a berendezési tárgyak -WC papír tartó, szemetesek- pótlása az önkormányzat feladata).

Naponta elvégzendő feladatok a strandokon:

* padlózat felmosása
* por és pókhálók eltávolítása
* korlátok, kilincsek, kapcsolók lemosása
* hulladékgyűjtők kiürítése
* tükrök tisztán tartása
* higiéniai termékek utántöltése
* mosdók, WC-kagylók, ülőkék, fedlapok és piszoárok fertőtlenítése, tisztítása
* csempefelületek fertőtlenítő lemosása
* világító testek lemosása
* külső zuhanyzók, kémiai WC-k vegyszeres tisztítása
* dohányzásra kijelölt hely takarítása
* ajtók és tokok, párkányok letörlése
* létesítmények körüli járófelületek tisztítása, összeseprése
* strand területén szemét összeszedése
* kültéri zuhanyzók működésének biztosítása, tisztántartása

**Ajánlati ár: bruttó 3.835.400 Ft**

* **Egyszeri alkalommal elvégzendő feladatok:** a homokos strandi területek felső rétegének egyszeri cseréje a szerződés napjától a szezon nyitásig, a stégek és egyéb vízieszközök be- és kihelyezése (nyitás előtt, illetve zárás után), strandonként a lépcsők be- és kihelyezése (nyitás előtt, illetve zárás után)

**Ajánlati ár: bruttó 762.000 Ft**

Továbbá Vállalkozó köteles biztosítani a szükséges a folyamatos rendelkezésre állását, az érintett területeken bekövetkező rendkívüli események elhárításában (pl.: viharkárok) történő közreműködését, különös tekintettel a nyári szezonban (naponta 8:00-tól 19:00 óráig). A létesítmény üzemeltetés biztonsága érdekében kapcsolattartás a vendéglátó egységek bérlőivel.

**B.) A PARK KARBANTARTÁSA (2022. június 16-tól - 2022. november 30.)**

Vasút alatti parkra (beleértve az I. Világháborús Emlékmű környezetét) vonatkozóan:

* **Zöldterület karbantartás:** a terület fűnyírása, virágok locsolása, fák elszáradt ágainak eltávolítása, a homokozók karbantartása, a játszótéri eszközök tisztán tartása, járólapok fugáinak gaztalanítása, pergóla, emlékmű és padok melletti sövény nyírása, gazolás, elszáradt virágok eltávolítása, újak ültetése, szemétszedés
* **Mederterület karbantartása:** a nádhordalék folyamatos összegyűjtése és elszállítása.
* 4 alkalommal a nyári **rendezvénysorozat** **idején** a Csónakház szabadtéri színpadnál WC üzemeltetés és szemételtakarítás

**Ajánlati ár: bruttó 1.257.300 Ft**

**2. sz. melléklet**

**Rendelés és számlázás menete**

* Megrendelő részéről a polgármester telefonon jelzi Vállalkozó felé a karbantartási feladatok szükségességét.
* A polgármester ugyanezen tartalmú jelzése alapján az igazgatásügyi ügyintéző elkészíti az írásos megrendelést, melyet a polgármester aláírását követően elektronikus levél formájában megküld Vállalkozó részére.
* Vállalkozó a megrendelés alapján elvégzett munkákról havonta utólag számlát állít ki, melyet haladéktalanul benyújt a Megrendelőhöz.
* Az elvégzett feladatokat a polgármester ellenőrzi.
* Az elvégzett munka nem megfelelősége esetén azt haladéktalanul jelzi a Vállalkozó felé írásban, elektronikus levélben.
* Megrendelő a megfelelő minőségben elvégzett feladat és a megküldött átutalásos számla alapján a vállalkozási díjat a számla *kézhezvételétől számított 15 napon* belül köteles átutalással kiegyenlíteni Vállalkozó bankszámlájára történő utalással.